**Referat fra styremøtet 12.02.2018**

Møtet ble holdt i lokalene i Kulturvernets Hus 3 etasje Oslo

Tilstede; Eli Ulvestad (styreleder) Solveig Torgersen Grinder (nestleder) John Elvestad, Anne Lise Olsen, Linda Thiis, Anne Scøtz (1 vara) og Tore Friis Olsen (2 vara)

Forfall: Torbjørn Bergwitz Lauen og Frode Aleksander Rismyhr

Fra kontoret; Kjærsti Gangsø

Mats Grimsgaard fra VOFO deltok under behandling av sak 7/2018

**01/2018 Referat fra styremøtet 18.12.2017**Vedtak
Referat fra styremøtet 18.12.2017 godkjennes.

**02/2018 Orienteringer**
Styret ble orientert om disse sakene:
a) Strategi- og handlingsplan, tiltak 2018 - statusoppdatering
b) Teateralliansen, nytt siden sist
c) Årsmøtet i Vofo
d) Frivillighet Norge, nytt siden sist
d) Sammenslåing av fylker, status SKTs fylkesledd
e) Innlegg på samling for husflidskonsulentene , Norges Husflidslag
f) tilretteleggingstilskudd, endring.
g) Tanker om Arendalsuka 2018
h) Status om muligheten for å arrangere høyskolekurs

Vedtak:
Informasjonen blir tatt til orientering

**03/2018 Regnskapsrapport 31.12.2017, foreløpig**Det var utsendt en foreløpig regnskapsrapport som antydet et overskudd på om lag 150.000 – mot et budsjettert underskudd på kr -225.000. Avviket skyldes mindre utbetalt kursstøtte enn antatt. Lavere utbetaling skyldes delt at kurs rapporteres med færre kurstimer enn omsøkt, en del avlyste kurs samt at mange kurs får nedtrekk i tilskuddet fordi de ikke rapporterer utgifter. Regnskapet er til revisjon. Det settes strek for kursrapporter 2017 i uke 7.
Vedtak
Foreløpig regnskap 2017 blir tatt til orientering. Endelig revidert regnskap 2017 legges fram på neste styremøte.

 **04/2018 Årsmelding 2018**Kontoret la fram forslag til form og innhold i Årsmelding 2017.
Vedtak:
Styret slutter seg til kontorets forslag til form og innhold for Årsmelding 2017. Ferdigstilt utkast legges fram på neste styremøte.

**05/2018 Årsmøtet 30.05.2018**
Kontoret la fram forslag til praktisk gjennomføring og opplegg for møtet.
Vedtak:
1. Det sendes ut innkalling i tråd med vedtektene.
2. Frist for å reise saker settes til 05.04.2018
3. Kontoret finner egnet lokale, sentralt i Oslo
4. Framtidsseminaret som ble utsatt pga sykdom arrangeres i tilknytning til årsmøtet
5. Organisasjoner som berøres av vedtektsendring om at medlemskap/samarbeidsavtale slettes dersom de ikke har hatt kurs siste 3 år får informasjon.
6. Valgkomiteen settes i arbeid

**06/2018 Nominasjon av "den norske bunadbruken" på UNESCOS representative liste for IKA**Norsk Institutt for bunad og folkedrakt, Norges Husflidslag, Noregs Ungdomslag, Norsk folkedraktforum og Studieforbundet har iverksatt et samarbeid for å få den norske bunadbruken inn på UNESCOs representative liste for immateriell kulturarv. Det er Norsk Institutt for bunad og folkedrakt og Norges Husflidslag som leder arbeidet. Det er utarbeidet en samarbeidsavtale som regulerer arbeidet og økonomi.
Vedtak
Samarbeidsavtalen mellom Norsk Institutt for bunad og folkedrakt, Norges Husflidslag, Noregs Ungdomslag, Norsk folkedraktforum og Studieforbundet for å få den norske bunadbruken inn på UNESCOs representative liste for immateriell kulturarv godkjennes.

**07/2018 Offentlige utvalg/rapporter – mulige konsekvenser for studieforbund**
Rammevilkår for studieforbundene er i endring. Kunnskapsdepartementet har bedt Kompetanse Norge evaluere studieforbundene;

*"Kunnskapsdepartementet viser til dialog med Kompetanse Norge, og ber om at Kompetanse Norge igangsetter en slik evaluering. Temaer som bør belyses i oppdraget inkluderer:*

* *Om ny lov har gitt ønskede resultater*
* *Om tilskuddet effektivt brukes til å nå lovens formål*
* *Om tilskuddsordningen gir tilstrekkelig mulighet for styring og kontroll med tilskuddsmottakerne*
* *Om dagens beregnings- og tildelingsgrunnlag er hensiktsmessig*
* *Om dagens krav til rapportering gir tilstrekkelig kunnskap om resultater og måloppnåelse*

*Oppdraget bør også vurdere endringer som kan gjøre ordningen til et bedre og mer målrettetkompetansepolitisk virkemiddel som bidrar til inkludering av personer i utenforskap og fremmer livslang læring. Dette kan inkludere anbefalinger som gjelder alle sider ved ordningen. Departementet ber om Kompetanse Norges anbefalinger for videreutvikling av ordningen med tilskudd til studieforbund basert på tilgjengelig kunnskapsgrunnlag og resultatet fra evalueringen.*

I tillegg har statens ekspertutvalg om fordeling av makt og flytting av oppgaver fra stat til de nye regionene foreslått nedlegging av kompetanse Norge og flytting av tilskuddsordningen for studieforbundene til det nye regionale nivået. (sett inn lenke)

Kompetanse Norge har brukt BDO som utreder og deres første delrapport om studieforbundenes rolle i tilskuddsforvaltningen og bruk av tilskudd til administrative utgifter foreslår en reduksjon til 10% til administrasjon. En vesentlig mindre del enn snittet av studieforbund bruker i dag,

For å møte debatten har VOFO initiert at studieforbundene selv foreslår endring i tilskuddsmodell fra staten til studieforbundene. Styret ble forelagt modellene og diskuterte disse.

Vedtak:
1) Styret stiller seg undrende til forslaget i BDO-rapporten om å regulere andelen tilskudd brukt til administrasjon. Styret mener hvert studieforbund selv skal fastsette bruken av tilskuddet for å sikre best mulig opplæring til flest mulig innenfor de fagområder og målgrupper det enkelte studieforbund har. Dersom det kommer slik regulering må Studieforbundets virksomhet gjennomgås med tanke på å redefinere hva som er kursaktivitet og hva som er administrasjon av tilskudd.
2) Styret peker på tilskuddsmodell 3, som bygger på den svenske modellen som mest interessant dersom dagens system må endres. Alternativ 1, som bygger på dagens med små endringer vil også kunne fungere, mens alternativ 2 med inndeling av kurs for arbeidsliv og samfunnsliv ikke er å anbefale.
3) Styret stiller seg uforstående til en regionalisert modell for tilskudd til studieforbund. Dette vil svekke studieforbundets merverdi og kan skape ulike forhold for kursarrangører avhengig av geografi. Styret vil motarbeide dette forslaget og ber VOFO ta en ledende rolle på vegne av studieforbundene. <https://www.regjeringen.no/contentassets/2ac32be8629541259acade7d15d9451e/regionreform---rapport-fra-ekspertutvalget.pdf>

**08/2018 Eventuelt**Ny dato for styremøtet i april er 11.04.2018 10-15.00

Ved protokollen
Kjærsti Gangsø